Poul Nissen
Poul Nissen (født 11. maj 1967) er en dansk molekylærbiolog og strukturbiolog og professor på Institut for Molekylærbiologi og Genetik på Aarhus Universitet. Han er kendt for sit arbejde med at kortlægge molekylære strukturer af meget store protein/RNA komplekser og vanskeligt analyserbare membranproteiner, der fungerer som ionpumper.

Uddannelse og karriere 
Nissen blev kandidat i kemi og proteinkrystallografi ved Aarhus Universitet i 1993 og ph.d. i molekylærbiologi sammesteds i 1997. Fra 1997-2000 var han postdoc i laboratoriet hos professor Thomas A. Steitz, Yale University, der modtog Nobelprisen i 2009. Nissen blev lektor ved Aarhus Universitet i 2002 og professor fra 2006. Han var centerleder for grundforskningscenteret PUMPkin 2007-2017 og er fra 2013 direktør for Danish Research Institute of Translational Neuroscience (DANDRITE). 

Nissen har publiceret mere end 200 artikler i fagfællebedømte videnskabelige tidsskrifter, hans artikler er refereret til mere end 26.000 gange, og han har et h-index på over 70.

Hæder
Priser 
1997: Phd Guldmedalje, Danmarks Naturvidenskabelige Akademi
2002: ASSS Newcomb-Cleveland Prize
2008: EliteForsk-prisen, Uddannelses- og Forskningsministeriet
2016: Gregori Aminoffs pris, Kungliga Vetenskapsakademien
2017: Novo Nordisk Prisen
2018: Carlsbergfondets Forskningspris
2021: Anders Jahre Prisen

Videnskabelige selskaber 
2006: European Molecular Biology Organisation (EMBO)
2008: Videnskabernes Selskab
2014: Akademiet for de Tekniske Videnskaber

Udvalgte publikationer

Referencer 

Professorer fra Aarhus Universitet
Medlemmer af Videnskabernes Selskab
Personer i Kraks Blå Bog